A Venezia csapatában kezdte a labdarúgást. 1928 és 1934 között az Ambrosiana együttesében szerepelt és tagja volt az 1929–30-as idényben bajnoki címet nyert csapatnak. A milánói csapatban 164 bajnoki mérkőzésen 58 gólt szerzett. 1934 és 1936 között a Juventus labdarúgója, ahol az első szezonban bajnokságot nyert az együttessel (1934–35). 1936 és 1940 között az AS Roma csapatában játszott. 1941–42-ben a Suzzara együttesénél játékosedző volt. 1942-ben fejezte be az aktív labdarúgást.